《贺新凉》
清代·侯文曜

有酒何劳月。尽拈毫、醉乘吟兴，调翻镂月。却喜珠玑酬满箧，更许弟昆批月。

笑孺子、也随哦月。绮幄独怜香翠隐，羡簪花、眉敛还携月。

闲参个，僧敲月。

狂哉大阮偏嘲月。昵柔乡、巫云梦隔，只怀闺月。惭我巴词裒郢雪，搜却几多风月。

差不负、这宵缺月。玳瑁且装成，艳事芬流，留取争评月。

拚岁岁，重浇月。

作者简介：侯文曜，清词人。字夏若，无锡人。有《松鹤词》一卷、《巫山十二峰词》一卷。